Slovenska kronika, 26.7.2017


Naslov: V Termah Paradiso v Dobovi so dogradili hotel
Napoved za voditelja:

V Termah Paradiso v Dobovi so v začetku julija odprli novi del hotela, s čimer so te sicer majhne in butične terme bogatejše za 18 pametnih sob, nekatere med njimi imajo tudi jacuzzi. Naložbo, ki je stala skoraj 2 milijona evrov, so pokrili z lastnim denarnim vložkom in posojili. Lani so prenočili nekaj več kot 10.000 gostov in tako glede na predlanski izid dosegli 16-odstotno rast. Skoraj 12-odstotno rast pa opažajo pri številu kopalcev. Z novo naložbo se bodo ti rezultati zagotovo še izboljšali.

H1: Terme Paradiso v Dobovi so bogatejše za 18 novih sob
H2: Naložbo vredno skoraj 2 milijona evrov so financirali s posojilom

H3: Zdaj imajo 39 sob in kar 1800 m/2 vodnih površin

T- Iz Dobove GORAN ROVAN /

X- Snemalec in montažer Tomi Naglič /

V Paradisu v Dobovi, ki so še vedno najmlajše terme v Sloveniji, imajo zdaj že 1800 m2 vodnih površin in pestro spremljajočo ponudbo. Letos so dogradili družinski hotel, ki je bil zgrajen leta 2010 in bistveno povečali svoje prenočitvene kapacitete.
T- MARTINA CIZEL /
X- vodja prodaje Terme Paradiso Dobova /

»Bogatejši smo za 18 novih sob, od tega so družinske sobe, tudi povezane sobe z veznimi vrati in pa biznis sobe, torej sobe z ločenima posteljama. Skupno imamo 39 sob in tako postajamo zanimivi tudi za večje skupine.«
V prizidku hotela so uredili še kuhinjo in restavracijo ter igralne prostore za otroke in odrasle. Naložba je stala skoraj dva milijona evrov. Zanjo so se odločili, da bi privabili še več tujih gostov, ki tu ostajajo dlje časa. Sicer pa so v teh vročih dneh Terme Paradiso dobro obiskane.

T- STJEPAN KAŠPER /
izjava v hrvaščini, potreben prevod in RP!
T- TINKARA KOVAČ /

»Danes smo pršli za en dan se kopat, pa na tobogane, pa se sprostit mal med počitnicami.«
T- LIDIJA DAGARIN /
»Pravite, da večkrat prihajate sem, zakaj? Večkrat, ker je nama zelo všeč. Največkrat smo pa pozimi tukaj. Je to nadomestek za morje ali? Tudi malo, da prebijemo do jeseni.«
T- URŠA KARNIČAR /

»Smo zadovolen zelo, tud hrana, postrežba, vse je v redu. Kaj pa sama voda? Tud v redu, ni preveč mrzla, ni prevroča, tako da se fajn ohladiš lahko.«
Za dobro počutje gostov v Termah Paradiso skrbi 35 redno zaposlenih, z novo naložbo se je namreč njihovo število povečalo za 5. Tako postaja družinsko podjetje Cvetkovičevih tudi pomemben zaposlovalec in nudi zaslužek tudi drugim v Dobovi.
